Når du køber et andelsbevis, skal du have købesummen finansieret. Nogle har en opsparing, der kan bruges helt eller delvist, men de fleste får brug for at optage et lån. Et lån til et andelsbevis kan ikke finansieres via et realkreditinstitut. I stedet må du en tur i banken og få et banklån mod sikkerhed i andelsbeviset.
Hos os kan du få finansieret andelsbeviset med enten et andelsboliglån eller en kassekredit. Andelsboliglånet har den fordel, at der aftales en fast løbende afvikling af lånet, mens kassekreditten giver dig fleksibilitet – du bestemmer selv, hvor meget der indsættes på kreditten, når blot du som minimum følger den aftalte tilbagebetaling.
I Vestjysk Bank har vi konkurrencedygtige priser på andelsboliglån. Kontakt din rådgiver, så I sammen kan finde den optimale løsning til dig.